Diari Oficial de la Generalitat Valenciana


Sumari del DOGV 2300, del 30-06-1994 (1994/831856)

ORDRE de 3 de juny de 1994, de la Conselleria de Treball i Afers Socials, per la qual s'estableixen les quanties dels preus públics que ha de percebre la Conselleria de Treball i Afers Socials per la venda de publicacions.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/06/03/(6)/dof/vci/html**

### Dades del document

Número de DOGV
:   2300

Data del DOGV
:   30-06-1994

Secció del DOGV
:   DISPOSICIONS GENERALS

Número del document
:   1994/831856


Data del document
:   03-06-1994

Organisme emissor
:   Conselleria de Treball i Afers Socials

Tipus de document
:   Ordre

ORDRE de 3 de juny de 1994, de la Conselleria de Treball i Afers Socials, per la qual s'estableixen les quanties dels preus públics que ha de percebre la Conselleria de Treball i Afers Socials per la venda de publicacions. [94/3972]  
El Decret 159/92, de 28 de setembre, del Govern Valencià, va modificar la relació de béns, serveis i activitats susceptibles de ser retribuïts mitjançant preus públics en la Comunitat Valenciana, que havia estat fixada mitjançant el Decret 227/1991, de 9 de desembre, del Govern Valencià.  
D'acord amb aquests decrets i amb el que estableix el Decret 73/1991, de 13 de maig, del Consell de la Generalitat, que va establir el règim de regulació dels preus públics i el procediment de fixació de les seues quanties, amb l'elaboració prèvia dels informes econòmico-financers que determinen els costos dels lliuraments de béns i prestacions de serveis que s'hi refereixen, i a la vista de l'informe favorable emès per la Direcció General de Tributs i Patrimoni de la Conselleria d'Economia i Hisenda, escau l'aprovació dels esmentats preus públics.  
Per tot això, i fent ús de les facultats reconegudes en l'article 35 de la Llei de Govern Valencià,  
ORDENE:  
Primer  
S'aprova la quantia dels preus públics que ha de percebre la Conselleria de Treball i Afers Socials per la venda de publicacions que s'inclouen com a annex a aquesta ordre.  
Segon  
Els preus públics corresponents a la venda de publicacions porten inclòs en cada cas l'import sobre el valor afegit (IVA), que cal repercutir, d'acord amb la normativa vigent.  
DISPOSICIÓ FINAL  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.  
València, 3 de juny de 1994  
El conseller de Treball i Afers Socials,  
FRANCISCO J. SANAHUJA SANCHIS  
ANNEX  
- La teràpia hortícola en la rehabilitació de minusvàlids psíquics i físics: 1.400 PTA  
- Para evitar tropiezos: 1.400 PTA  
- PAYA. Historia social de una industria juguetera (reedició): 2.100 PTA  
- TLVs Valors límit 1993-1994: 1.100 PTA  
- Compilació de disposicions vigents de la Conselleria de Treball i Afers Socials (1982-1992): 2.500 PTA  
Publicacions periòdiques.  
- Revista de Treball  
(Subscripció anual): 1.400 PTA  
(Número solt): 470 PTA  
- Revista de Serveis Socials  
(Subscripció anual): 750 PTA  
(Número solt): 250 PTA  
- Full Informatiu de Serveis Socials  
(Subscripció anual): 600 PTA  
(Número solt): 100 PTA


Còpia Permalink ELI